A long time ago in a galaxy far, far away….1977 ની સાલમાં એક મૂવી રીલીઝ થયું અને રીલીઝ થતા ની સાથે જ સિનેમા જગતને હચમચાવી દીધું. લોકોના ધાડે-ધાડા આ મૂવી જોવા જતા અને ફરી જતા. એવી સ્પેસિઅલ ઈફેક્ટસથી ભરપુર કે જેવી કદી કોઈએ પહેલા જોઈ હતી નહિ અને એટલે એ હતું વધારાનું બોનસ, અમુક તો એવી કે જે હજી આજે પણ તમને મોઢામાં આંગળા નંખવી દે કે એ વખતે આવું તો કઈ રીતે કર્યું હશે?! આજે આ મૂવી સિનેમા ઈતિહાસના સર્વશ્ર્ષ્ઠ મૂવીઝમાંનું એક ગણાય છે અને તેનો ફેન-બેઝ એટલો વિશાળ અને સમર્પિત છે કે ના પૂછો વાત! આ મૂવી એ સિનેમાને વન ઓફ ધી બેસ્ટ વિલનની પણ ભેટ આપી. આજે આ મૂવીના કુલ 6 ભાગ છે તથા સાતમો ભાગ અને તેની સ્પીન ઓફ્સ આવી રહ્યો છે અને એ સિવાય એનીમેશન સીરીઝ, કોમિક્સ, વિડીઓ ગેમ્સ, નવલ કથાઓ, ફેન ફિલ્મ્સ, પેરોડીઝ અને મર્ચન્ડાઈઝ ની વિશાળ દુનિયા ફેલાયેલી છે. આ મૂવીના અમુક ડાઈલોગ્સ આજે ક્વોટ્સ તરીકે વપરાય છે અને જેનો સૌથી પ્રખ્યાત ડાઈલોગ કે જેના આધારે આજનો દિવસ એ ફેન્સ માટે કલ્ચરલ ફેનોમેનન અને સેક્યુલર (અનઓફિસિઅલ) હોલી ડે છે, અને તે મૂવી છે……….STAR WARS